'Knuckleball Suite' - deveti solo album kantautora Petera Mulveya
Premda su Mulveyeva izdanja uglavnom kategorizirana kao folk glazba, ovaj je album daleko od uobičajene predodžbe 'pjevača s gitarom'
Kantautora ima svakojakih vrsta, neki su politički angažirani neki pjevaju uglavnom o ljubavi, ima ih ozbiljnih, duhovitih i jezgrovitih... No Peter Mulvey je mješavina svih tih tipova. 'Knuckleball Suite' deveti je solo album Petera Mulveya. Peter Mulvey odrastao je u saveznoj državi Wisconsin. Dok je bio student kazališne akademije svirao je u glazbenim sastavima. Nakon diplome, otišao je u Irsku gdje je nekoliko godina nastupao kao ulični glazbenik. Po povratku u Sjedinjene Države nastanio se u Bostonu, gradu poznatom po svojim glazbenicima. Mulvay sad ponovo živi u Wisconsinu, no većinu vremena provodi na turnejama po Americi i Europi. The Knuckleball Suite je naslovna pjesma s najnovijeg albuma Petera Mulveya. Premda su njegova izdanja uglavnom kategorizirana kao folk glazba, ovaj je album daleko od uobičajene predodžbe pjevača s gitarom. Među skladbama na albumu nalaze se ljubavna pjesma s električnim gitarama i country valcer. Od 12 skladbi na albumu Peter Mulvey je napisao 11, jedna tuđa pjesma je jazz obrada skladbe sastava U2 The Fly.